
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 1011 

11ουνίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κανονισμός Λειτουργίας του Διοικητικού Συμβουλίου 
του Εθνικού Κέντρου Πιστοποίησης Δομών Συνεχι¬ 
ζόμενης Επαγγελματικής Κατάρτισης και Συνοδευ¬ 


τικών Υποστηρικτικών Υπηρεσιών. 1 

Κήρυξη υποχρεωτικής της από 1.4.1999 ΣΣΕ για τους 
όρους αμοιβής και εργασίας των εργατοτεχνιτών, 
Βαφείων, Καθαριστηρίων, πλυντηρίων κ.λπ. Αθη¬ 
νών - Πειραιώς - Προαστείων. 2 

Σύσταση Νομικού Προσώπου στο Δήμο Αγίας Τριάδος 
Ν. Καστοριάς με την επωνυμία «Ενιαία Σχολική Επι¬ 
τροπή Α'/θμιας και Β'/θμιας Εκπαίδευσης Δήμου 

Αγίας Τριάδος Νομού Καστοριάς. 3 

Σύσταση Δημοτικής Επιχείρησης Κέντρου Επαγγελ¬ 
ματικής Κατάρτισης (ΚΕΚ) Δήμου Καστοριάς. 4 

Σύσταση Νομικού Προσώπου στο Δήμο Αγίου Νικολά¬ 
ου Κρήτης με την επωνυμία «Σχολική Επιτροπή ΤΕΕ 

Δήμου Αγίου Νικολάου». 5 

Αναπροσαρμογή της εφάπαξ αποζημίωσης των 

Φορτ/τών του ΚΑΦ Λιμένος Ηρακλείου. 6 

Χορήγηση άδειας άσκησης επαγγέλματος Φυσικού 
Νοσοκομείων εκτός της περιοχής των Ιονπζουσών 

Ακτινοβολιών στον Αρναούτη Νικόλαο. 7 

Νέο μέλος του Δ.Σ. του Ευρωπαϊκού Κέντρου Δημοσί¬ 
ου Δικαίου. 8 


ΑΠΟΦΑΣΕΙΣ 

Αριθ. οικ. 190827 (1) 

Κανονισμός Λειτουργίας του Διοικητικού Συμβουλίου του 
Εθνικού Κέντρου Πιστοποίησης Δομών Συνεχιζόμενης 
Επαγγελματικής Κατάρτισης και Συνοδευτικών Υπο¬ 
στηρικτικών Υπηρεσιών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του άρθρου 22 του Ν. 2469/97 «Περιορισμός και βελ¬ 


τίωση της αποτελεσματικότητας των κρατικών δαπανών 
και άλλες διατάξεις» (ΦΕΚ 38/τ.Α’). 

β) Του Π.Δ/τος 67/97 «Εθνικό Κέντρο Πιστοποίησης Δο¬ 
μών Συνεχιζόμενης Επαγγελματικής Κατάρτισης και Συ¬ 
νοδευτικών Υποστηρικτικών Υπηρεσιών» (ΦΕΚ 61/Α). 

2. Τη γνώμη του Διοικητικού Συμβουλίου του Εθνικού 
Κέντρου Πιστοποίησης Δομών Συνεχιζόμενης Επαγγελ¬ 
ματικής Κατάρτισης και Συνοδευτικών Υποστηρικτικών 
Υπηρεσιών. 

3. Το γεγονός ότι, από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού. 

4. Το έγγραφο με αριθ.Πρωτ. 83 και 2133/97 του Εθνι¬ 
κού Κέντρου Πιστοποίησης Δομών Συνεχιζόμενης Επαγ¬ 
γελματικής Κατάρτισης και Συνοδευτικών Υποστηριτικών 
Υπηρεσιών. 

5. Την απόφαση αριθ. 1107147/1239/0006 Α’/4-10-96 
του Υπουργού Οικονομικών με θέμα: «Ανάθεση αρμοδιο¬ 
τήτων του Υπουργού Οικονομικών στους Υφυπουργούς 
Οικονομικών, αποφασίζουμε 

Καταρτίζουμε Κανονισμό Λειτουργίας του Διοικητικού 
Συμβουλίου του Εθνικού Κέντρου Πιστοποίησης Δομών 
Συνεχιζόμενης Επαγγελματικής Κατάρτισης και Συνο¬ 
δευτικών Υποστηρικτικών Υπηρεσιών, το περιεχόμενο 
του οποίου έχει ως εξής : 

Άρθρο 1 

Ορισμοί 

Στον παρόντα Κανονισμό, κάθε όρος που αναφέρεται 
παρακάτω θα έχει το αντίστοιχο νόημα που σημειώνεται 
εδώ: 

το Κέντρο: το Εθνικό Κέντρο Πιστοποίησης Δομών Συ¬ 
νεχιζόμενης Επαγγελματικής Κατάρτισης και Συνοδευτι¬ 
κών Υποστηρικτικών Υπηρεσιών. 

ο Κανονισμός: ο παρών Κανονισμός Λειτουργίας του Δι¬ 
οικητικού Συμβουλίου του Κέντρου. 

το Δ.Σ.: το Διοικητικό Συμβούλιο του Κέντρου. 

Άρθρο 2 

Αντικείμενο και έκταση εφαρμογής του Κανονισμού 

1. Με τον παρόντα Κανονισμό, ρυθμίζονται θέματα που 
αφορούν τη λειτουργία του Δ.Σ. του Κέντρου, κατά την 
ενάσκηση των αρμοδιοτήτων που του έχουν ανατεθεί. 

2. Ο Κανονισμός εφαρμόζεται και ισχύει συμπληρωμα¬ 
τικά προς τις διατάξεις: 

α) του άρθρου 22 (Εθνικό Κέντρο Πιστοποίησης Δομών 
Συνεχιζόμενης Επαγγελματικής Κατάρτισης και Συνο¬ 
δευτικών Υποστηρικτικών Υπηρεσιών) του Ν. 2469/97, 

β) του Π.Δ. 67/97 (Εθνικό Κέντρο Πιστοποίησης Δομών 
Συνεχιζόμενης Επαγγελματικής Κατάρτισης και Συνο¬ 
δευτικών Υποστηρικτικών Υπηρεσιών), 

γ) κάθε άλλης σχετικής διάταξης νόμου. 

Άρθρο 3 

Αρμοδιότητες του Δ.Σ. 

1. Το Δ.Σ. είναι το ανώτατο διοικητικό όργανο του Κέ¬ 
ντρου χαράσσει τις γενικές κατευθύνσεις των δραστη¬ 
ριοτήτων το υ Κέντρου για την εκπλήρωση των σκοπών και 
αρμοδιοτήτων αυτού και αποφασίζει για όλα τα θέματα 
που αφορούν τη διοίκηση και την εν γένει λειτουργία του 
Κέντρου, τη διαχείριση των πόρων του και της περιουσίας 
του καθώς και την ανάπτυξη και εφαρμογή του έργου της 
πιστοποίησης (άρθρο 4παρ. 1 Π.Δ. 67/97). 

2. Πέραν των παραπάνω γενικών αρμοδιοτήτων του 
Δ.Σ., οι λοιπές αρμοδιότητέςτου αναφέρονται ειδικότερα 
στο άρθρο 4 παρ. 2 έως και 5 του Π.Δ. 67/97. 

Άρθρο 4 

Τακτική σύγκληση του Διοικητικού Συμβουλίου. 

1. Το Δ.Σ. συνεδριάζει στην έδρα του Κέντρου, ή σε 
οποιονδήποτε άλλο τόπο που βρίσκεται μέσα στα όρια 
της τέως περιφέρειας διοικήσεως πρωτευούσης. Το Δ.Σ. 
μπορεί να συνεδριάσει και σε οποιονδήποτε άλλο τόπο θα 
ορίζεται με προηγούμενη απόφασή του. 

2. Το Διοικητικό Συμβούλιο, συνεδριάζει εγκύρως και 
σε άλλο τόπο πλην των όσων αναφέρονται στην παρ. 1 
του παρόντος άρθρου, είτε στην ημεδαπή είτε στην αλ¬ 
λοδαπή, εφ’ όσον στη συνεδρίαση αυτή παρίσταται ο 
Πρόεδρος και πέντε ακόμη μέλη του Δ.Σ. 

3. Το Διοικητικό Συμβούλιο συνέρχεται σε τακτική συ¬ 
νεδρίαση τουλάχιστον μία φορά κάθε ημερολογιακό μή¬ 
να. 

4. Το Διοικητικό Συμβούλιο συνέρχεται σε συνεδρίαση 
μετά από πρόσκληση του Προέδρου του, που γνωστοποι¬ 
είται στα μέλη του δύο (2) τουλάχιστον εργάσιμες ημέρες 
πριν από τη συνεδρίαση. Η πρόσκληση περιλαμβάνει και 
την ημερήσια διάταξη, που καταρτίζεται σύμφωνα με όσα 
προβλέπονται στο άρθρο 5 του Κανονισμού. Η πρόσκλη¬ 
ση, γνωστοποιείται στα μέλη του Δ.Σ. με κάθε πρόσφορο 
μέσο, όπως, ενδεικτικά αλλά όχι αποκλειστικά, με ταχυ¬ 
δρομείο, υπηρεσία σούπες τηλεομοιοτυπία, τηλεγράφη¬ 
μα, ΙβΙβχ κ.λ.π. 

5. Σε περίπτωση που δεν τηρηθεί η προδικασία της παρ. 
4 του παρόντος άρθρου, η λήψη αποφάσεων επιτρέπεται 
μόνο εφ’ όσον παρίστανται όλα τα μέλη του Δ.Σ. και κανέ¬ 
να δεν αντιλέγει στην πραγματοποίηση της συνεδρίασης. 

6. Μετά από τρεις (3) συνεχείς ή εννέα (9) συνολικά 
απουσίες κατά ημερολογιακό έτος τακτικού μέλους του 
Δ.Σ. από τακτικές ή έκτακτες συνεδριάσεις του οργάνου, 
κατά τις οποίες συνεδριάσεις δεν παρίσταται ούτε ανα¬ 
πληρωτής του απόντος μέλους, ο Πρόεδρος του Δ.Σ. 
υποχρεούται να ενημερώσει σχετικά τον εποπτεύοντα 
Υπουργό Εργασίας και Κοινωνικών Ασφαλίσεων. Το μέ¬ 
λος που απουσιάζει ως άνω από τις συνεδριάσεις του Δ.Σ. 
και ο αναπληρωτής του, μπορεί να αντικατασταθούν με 


απόφαση που λαμβάνεται σύμφωνα με το άρθρο 22 παρ. 

8 του Ν. 2469/97 και το άρθρο 3 παρ. 5 του Π.Δ. 67/97. 

Άρθρο 5 

Ημερήσια διάταξη των συνεδριάσεων του Δ.Σ. 

1. Την ημερήσια διάταξη κάθε συνεδρίασης του Δ.Σ., 
καταρτίζει ο Πρόεδρος. Στην ημερήσια διάταξη, αναγρά¬ 
φονται με σαφήνεια τα θέματα που πρόκειται να συζητη¬ 
θούν σε κάθε συνεδρίαση του Δ.Σ. 

2. Ο Πρόεδρος, συμπεριλαμβάνει στην ημερήσια διά¬ 
ταξη θέματα που έχουν προταθεί από μέλη του Δ.Σ. και 
από το Γ ενικό Διευθυντή του Κέντρου, μετά από σχετική 
έγγραφη πρότασή τους. Ο Πρόεδρος ενεργώντας κατ' 
εύλογη κρίση, μπορεί να εισάγει τα θέματα αυτά είτε στην 
προσεχή, είτε σε επόμενη συνεδρίαση του Δ.Σ., ανάλογα 
με τη φύση και το χαρακτήρα του κάθε θέματος. 

3. Σε περίπτωση που ένα ή περισσότερα θέματα δεν πε¬ 
ριλαμβάνονται στην ημερήσια διάταξη, η λήψη αποφάσε¬ 
ων επιτρέπεται μόνο εφ’ όσον παρίσταται ο Πρόεδρος και 
πέντε ακόμη μέλη του Δ.Σ. και κανένα δεν αντιλέγει στη 
συζήτησή τους. 

Μαζί με την πρόσκληση και την ημερήσια διάταξη κάθε 
συνεδρίασης, διανέμονται στα μέλη του Δ.Σ. και οι έγ¬ 
γραφες εισηγήσεις που τυχόν υπάρχουν για τα θέματα 
της ημερήσιας διάταξης. Σε κάθε περίπτωση, έγγραφες ή 
μη εισηγήσεις μπορεί να υποβληθούν κατά τη συνεδρία¬ 
ση του Δ.Σ. 

Άρθρο 6 

Έκτακτες Συνεδριάσεις του Διοικητικού Συμβουλίου. 

1. Το Δ.Σ. συνεδριάζει έκτακτα στις περιπτώσεις και 
υπό τις προϋποθέσεις που προβλέπονται στο παρόν άρ¬ 
θρο. 

2. Το Δ.Σ. συνεδριάζει έκτακτα μετά από πρόσκληση 
του Προέδρου του. Η πρόσκληση, υπόκειται στα όσα 
προβλέπονται στο άρθρο 4 παρ. 4 του Κανονισμού. 

3. Επίσης το Δ.Σ. συνεδριάζει έκτακτα όταν το ζητήσει 
ο εποπτεύωντο Κέντρο Υπουργός. Στην περίπτωση αυτή, 
ο εποπτεύων το Κέντρο Υπουργός, παραγγέλει στον Πρό¬ 
εδρο του Δ.Σ. τη σύγκληση του Δ.Σ., με έγγραφο, το οποίο 
θα περιλαμβάνει με σαφήνεια και τα προς συζήτηση θέ¬ 
ματα της ημερήσιας διάταξης και το οποίο επιδίδεται 
στον Πρόεδρο του Δ.Σ. με πρόσφορο τρόπο. Ο τελευταί¬ 
ος υποχρεούται να συγκαλέσει αμελλητί το Δ.Σ. σε συνε¬ 
δρίαση και πάντως όχι αργότερα από δέκα (10) ημέρες 
από την ως άνω επίδοση του εγγράφου. 

4. Τέλος, το Δ.Σ. συνεδριάζει έκτακτα όταν το ζητήσουν 
τρία τουλάχιστον μέλη του. Στην περίπτωση αυτή, το σχε¬ 
τικό αίτημα πρέπει να υποβληθεί με έγγραφο, το οποίο θα 
περιλαμβάνει απαραιτήτως και με σαφήνεια τα προς συ¬ 
ζήτηση θέματα της.ημερήσιας διάταξης, και το οποίο θα 
επιδοθεί με πρόσφορο τρόπο οτον Πρόεδρο του Δ.Σ. Ο 
τελευταίος υποχρεούται να συγκαλέσει αμελλητί το Δ.Σ. 
σε συνεδρίαση και πάντως όχι αργότερα από δέκα (10) 
ημέρες από την ως άνω επίδοση του εγγράφου. 

5. Όταν ζητείται από τον Πρόεδρο η σύγκληση του Δ.Σ., 
σύμφωνα με όσα προβλέπονται στην παρ. 3 και στην παρ. 
4 του παρόντος άρθρου, και (α) σε περίπτωση που ο Πρό¬ 
εδρος αρνείται ή παραλείπει να συγκαλέσει το Δ.Σ. μέσα 
στην προθεσμία των δέκα (10) ημερών που έχει ταχθεί, ή 
(β) σε περίπτωση εκπρόθεσμης σύγκλησής του, επιτρέ¬ 
πεται στον εποπτεύοντα το Κέντρο Υπουργό ή στα μέλη 
που ζήτησαν τη σύγκλησή του, να συγκαλέσουν αυτοί το 

Δ.Σ. μέσα σε προθεσμία πέντε (5) ημερών από τη λήξη του 
δεκαημέρου, γνωστοποιώντας τη σχετική πρόσκληση 
στα λοιπά μέλη του Δ.Σ. 

6. Το Δ.Σ. μπορεί έγκυρα να συνεδριάζει και αυτοκλή- 
τως, σε οποιονδήποτε τόπο και χωρίς να έχει προηγηθεί η 
κοινοποίηση πρόσκλησης στα μέλη του, υπό τον όρο ότι 
συντρέχουν σωρευτικά οι ακόλουθες δύο προϋποθέσεις, 
η μη τήρηση των οποίων συνεπάγεται απόλυτη ακυρότη¬ 
τα της συνεδρίασης και των αποφάσεων που τυχόν λη- 
φθούν: 

α) Κατά τη συνεδρίαση του Δ.Σ. παρίστανται όλα τα μέ¬ 
λη του και κανένα δεν αντιλέγει στην πραγματοποίηση 
της συνεδρίασης. 

β) Στο Πρακτικό Συνεδρίασης του Δ.Σ., διαζευκτικά, εί¬ 
τε 

αα) προσαρτηθεί η πλήρης ημερήσια διάταξη, υπογε¬ 
γραμμένη κατά την έναρξη της συνεδρίασης του Δ.Σ. από 
όλα τα μέλη του Δ.Σ., είτε 

ββ) τεθούν στο τέλος του οι υπογραφές όλων των με¬ 
λών του Δ.Σ., όπως παρίστανται ή εκπροσωπούνται νόμι¬ 
μα. 

Άρθρο 7 

Απαρτία και πλειοψηφία 

1. Το Διοικητικό Συμβούλιο βρίσκεται σε απαρτία και 
συνεδριάζει έγκυρα, όταν παρευρίσκονται κατά τη συνε¬ 
δρίαση τουλάχιστον πέντε (5) μέλη του, συμπεριλαμβα¬ 
νομένου απαραιτήτως σε αυτά του Προέδρου ή, σε περί¬ 
πτωση κωλύματος του, του αναπληρωτή του. 

2. Οι αποφάσεις του Διοικητικού Συμβουλίου λαμβάνο- 
νται πάντοτε με πλειοψηφία των παρόντων μελών. 

3. Σε περίπτωση ισοψηφίας, υπερισχύει η ψήφος του 
Προέδρου. 

4. Η αμοιβή του Προέδρου, των Μελών και του Γραμ¬ 
ματέα του Δ.Σ. για τις συνεδριάσεις αυτού ορίζεται με 
απόφαση του Υπουργού Εργασίας και Κοινωνικών Ασφα¬ 
λίσεων. 

Αρθρο 8 

Γραμματέας του Διοικητικού Συμβουλίου 

1. Χρέη Γραμματέως του Δ.Σ. ασκεί υπάλληλος του Κέ¬ 
ντρου, που ορίζεται με απόφαση του Δ.Σ. ύστερα από ει¬ 
σήγηση του Γ ενικού Διευθυντή. 

2. Ο Γ ραμματέας του Δ.Σ. είναι υπεύθυνος για την τή¬ 
ρηση των Πρακτικών του Δ.Σ., ασκεί δε και όσες άλλες αρ¬ 
μοδιότητες τυχόν του ανατίθενται με απόφαση του Δ.Σ. 

3. Σε περίπτωση εκτάκτου κωλύματος του Γραμματέα, 
χρέη γραμματέως για ορισμένη συνεδρίαση του Δ.Σ. μπο¬ 
ρεί να κάνει οποιοδήποτε μέλος του Δ.Σ. οριστεί ειδικά γι’ 
αυτό κατά την έναρξη της συνεδρίασης με απόφαση του 
Δ.Σ. 


Άρθρο 9 

Πρακτικά του Διοικητικού Συμβουλίου, 

1. Για τις συνεδριάσεις, συζητήσεις και αποφάσεις του 
Διοικητικού Συμβουλίου γράφονται πρακτικά σε ειδικό βι¬ 
βλίο, που μπορεί να τηρείται και κατά το μηχανογραφικό 
σύστημα, και υπογράφονται από τον Πρόεδρο και τα μέ¬ 
λη του Δ.Σ. που πήραν μέρος. Τυχόν άρνηση μέλους να 
υπογράψει τα πρακτικά, αναφέρεται σ’ αυτά. Κάθε μέλος 
του Δ.Σ., έχει δικαίωμα να ζητήσει να σημειωθεί η γνώμη 
του στα πρακτικά. 


2. Αντίγραφα και αποσπάσματα των πρακτικών συνε¬ 
δριάσεων του Διοικητικού Συμβουλίου, επικυρώνονται με 
δύο υπογραφές αφ’ ενός του Προέδρου του Διοικητικού 
Συμβουλίου ή του αναπληρωτή του, και αφ’ ετέρου του 
Γ ραμματέα του Δ.Σ. 

3. Τα Πρακτικά κάθε συνεδρίασης, επικυρώνονται από 
το Διοικητικό Συμβούλιο το αργότερο κατά την επόμενη 
τακτική συνεδρίαση του οργάνου, ή και νωρίτερα αν αυτό 
καταστεί δυνατό, στη συνέχεια δε υπογράφονται από τον 
Πρόεδρο του Δ.Σ., το Γ ραμματέα του Δ.Σ. και τα μέλη του 
οργάνου που ήταν παρόντα κατά τη συνεδρίαση την 
οποία αφορά το Πρακτικό. Σε εξαιρετικές περιπτώσεις, 
εάν δεν καταστεί δυνατή η επικύρωση των πρακτικών μέ¬ 
χρι ή κατά την επόμενη τακτική συνεδρίαση του οργάνου, 
μπορεί αυτή να αναβληθεί για μεταγενέστερη συνεδρία¬ 
ση, με απόφαση του Δ.Σ. 

Άρθρο 10 

Εισηγήσεις 

1. Χρέη εισηγητή στο Δ.Σ. ασκεί ο Γενικός Διευθυντής 
του Κέντρου. 

2. Εφ’ όσον ο Πρόεδρος το κρίνει αναγκαίο, για τα 
σπουδαιότερα θέματα της ημερήσιας διάταξης κάθε συ¬ 
νεδρίασης μπορεί να συντάσσεται έγγραφη εισήγηση, με 
επιμέλεια του Γενικού Διευθυντή του Κέντρου. 

3. Το Δ.Σ. μπορεί, εφ’ όσον το κρίνει αναγκαίο, να ανα¬ 
βάλει τη συζήτηση ενός ή περισσοτέρων θεμάτων, για να 
προσαχθεί έγγραφη εισήγηση. 

Άρθρο 11 

Διεξαγωγή της συνεδρίασης του Δ.Σ. 

1.0 Πρόεδρος προεδρεύει των συνεδριάσεων του Δ.Σ. 
και διευθύνει τη συζήτηση. 

2. Κατά τις συνεδριάσεις του Δ.Σ., μπορεί να προσκα¬ 
λούνται από τον Πρόεδρο και να παρίστανται τρίτα πρό¬ 
σωπα, για να λάβουν μέρος στη συζήτηση ενός ή περισ¬ 
σοτέρων θεμάτων και να εκθέσουν τις απόψεις τους, εάν 
τούτο κρίνεται σκόπιμο ή αναγκαίο για τη διευκόλυνση 
των εργασιών του Δ.Σ. 

3. Στις συνεδριάσεις του Δ.Σ. παρίσταται ο Γ ραμματέ¬ 
ας του Δ.Σ. που τηρεί τα Πρακτικά. 

4. Οι αποφάσεις του Δ.Σ. ισχύουν και εκτελούνται αμέ¬ 
σως από τη λήψη τους, εκτός εάν ορίζεται διαφορετικός 
χρόνος ισχύος από την ίδια την απόφαση. 

5. Σε περίπτωση που συζητείται θέμα που αφορά ιδι ω¬ 
τικά συμφέροντα μέλους του Δ.Σ. ή συγγενούς του μέχρι 
τετάρτου βαθμού, το μέλος αυτό δεν επιτρέπεται να πα¬ 
ρασταθεί κατά τη συζήτηση του συγκεκριμένου θέματος, 
ούτε να λάβει μέρος στην ψηφοφορία. Η σχετική απόφα¬ 
ση περί εξαίρεσης, λομβάνεται από το Δ.Σ. μετά από 
πρόταση του ενδιαφερομένου, ο οποίος υποχρεούται σε 
σχετική δήλωση, ή οποιουδήποτε άλλου μέλους του Δ.Σ. 
Η διάταξη αυτή, ισχύει αναλόγως και προκειμένου περί 
των λοιπών προσώπων που μετέχουν στις συνεδριάσεις 
του Δ.Σ. 

Αρθρο 12 

Εκπροσώπηση του Κέντρου - Εξουσιοδοτήσεις για την 
άσκηση αρμοδιοτήτων 

1. Ο Πρόεδρος εκπροσωπεί εξωδίκως και δικαστικώς 
το Κέντρο. 

2. Ο Πρόεδρος δύναται, όταν κρίνεται αναγκαίο, να 

εξουσιοδοτεί με απόφασή του το Γενικό Διευθυντή του 
Κέντρου ή τους δικηγόρους του Κέντρου, να εκπροσω¬ 
πούν το Κέντρο στα δικαστήρια και σε όλες τις δικαστικές 
και διοικητικές αρχές. 

3. Το Δ.Σ., μπορεί, με ειδική απόφασή του, να εξουσιο¬ 
δοτεί άλλα όργανα του Κέντρου να ασκούν αρμοδιότη- 
τές του ή να υπογράφουν πράξεις κάι έγγραφα του Κέ¬ 
ντρου. 

4. Ειδικότερα, το Δ.Σ. μπορεί να αποφασίζει να εκχω¬ 
ρεί οποιεσδήποτε από τις εξουσίες και αρμοδιότητές 
του που κρίνει σκόπιμο σε κάθε φυσικό ή νομικό πρόσω¬ 
πο, μέλος του ή όχι, καθώς και στο Γενικό Διευθυντή, 
τους διευθυντές και υπαλλήλους του Κέντρου. Στο πλαί¬ 
σιο αυτό, το Δ.Σ. ορίζει με την σχετική απόφασή του τον 
τρόπο με τον οποίο το Κέντρο εκπροσωπείται έναντι κά¬ 
θε τρίτου φυσικού ή νομικού προσώπου, του ελληνικού 
ή αλλοδαπού δημοσίου, των οργάνων και υπηρεσιών 
της Ευρωπαϊκής Ενωσης και γενικά οποιοσδήποτε αρ¬ 
χής. Η εκχώρηση των σχετικών εξουσιών εκπροσώπη¬ 
σης, γίνεται για τις πράξεις που ειδικά αναφέρονται στη 
σχετική απόφαση του Δ.Σ., ανάλογα με τη φύση τους ή 
το οικονομικό αντικείμενό τους ή άλλο κριτήριο που τυ¬ 
χόν θέσει το Δ.Σ. 

“Αρθρο13 

Αναπληρωματικά μέλη του Δ.Σ. 

1. Οι αναπληρωτές των μελών του Δ.Σ., όπως ορίζονται 
στο άρθρο 3 παρ. 1 του Π.Δ. 67/97, καθορίζονται με την 
Υπουργική Απόφαση δυνάμει της οποίας ορίζεται το Δ.Σ. 
του Κέντρου. 

2. Οι αναπληρωτές των μελών του Δ.Σ. δικαιούνται να 
παρίστανται και αυτοί στις συνεδριάσεις του Δ.Σ., χωρίς 
δικαίωμα λόγου ή ψήφου και αποζημίωσης. 

3. Κάθε πρόσκληση για τακτική ή έκτακτη συνεδρίαση 
του Δ.Σ., απευθύνεται υποχρεωτικά και στα παραπάνω 
αναπληρωματικά μέλη του Δ.Σ. 

4. Σε περίπτωση κωλύματος τακτικού μέλους του Δ.Σ., 
στη θέση του μετέχει στη συνεδρίαση του Δ.Σ. ο αναπλη¬ 
ρωτής του, με πλήρη δικαιώματα. Σε περίπτωση που σε 
οποιαδήποτε στιγμή της συνεδρίασης του Δ.Σ. εμφανι¬ 
στεί το τακτικό μέλος του Δ.Σ., τότε από το σημείο αυτό 
και εξής μετέχει αυτό στη συνεδρίαση. 

5. Τακτικό μέλος του Δ.Σ. που κωλύεται να μετάσχει σε 
συνεδρίαση για την οποία προσκλήθηκε, υποχρεούται 
κατά το δυνατό νωρίτερα να ενημερώσει τον αναπληρω¬ 
τή του και το Γραμματέα του Δ.Σ. Ο τελευταίος, υποχρε- 
ούται επίσης να ενεργήσει αμελλητί για την ειδοποίηση 
του αναπληρωματικού μέλους, ώστε να μ ετάσχει στη συ¬ 
νεδρίαση. 

6. Πέραν της αναπλήρωσης των τακτικών μελών του 
Δ.Σ. από τους αντίστοιχους αναπληρωτές τους, δεν επι¬ 
τρέπεται η αντιπροσώπευση (με εξουσιοδότηση, πληρε¬ 
ξούσιο ή άλλο τρόπο) των τακτικών ή αναπληρωματικών 
μελών του Δ.Σ. από οποιοδήποτε άλλο πρόσωπο, μέλος 
του Δ.Σ. ή τρίτο, κατά τις συνεδριάσεις του οργάνου και 
για την ενάσκηση των δικαιωμάτων ή την εκπλήρωση των 
υποχρεώσεων που απορρέουν από την ιδιότητα του μέ¬ 
λους του Δ.Σ. 

7. Κατά τις συνεδριάσεις του Δ.Σ., οι αναπληρωτές προ- 
σμετρώνται στους παρόντες μόνον όταν αναπληρώνουν 
κωλυόμενο και ως εκ τούτου απόντακτικό μέλος του Δ.Σ., 
σύμφωνα και με όσα προβλέπονται στο παρόν άρθρο. 


“Αρθρο14 

Αναπλήρωση του Προέδρου του Δ.Σ. 

Ο Πρόεδρος αναπληρώνεται σε περίπτωση απουσίας ή 
κωλύματος από το μέλος του Δ.Σ. Διευθυντή της Διεύ¬ 
θυνσης Ελέγχου και Αξιολόγησης της Γενικής Γραμμα¬ 
τείας Διαχείρισης Κοινοτικών Πόρων του Υπουργείου Ερ¬ 
γασίας και Κοινωνικών Ασφαλίσεων. 

Άρθρο15 
Επιστευτικότητα 

1. Τα μέλη του Δ.Σ. υποχρεούνται να μην κοινοποιούν ή 
κοινολογούν προς οποιονδήποτε τρίτο, κάθε πληροφο¬ 
ρία που περιέρχεται σε γνώση τους λόγω της συμμετοχής 
τους στο Δ.Σ. και μπορεί εύλογα από τη φύση της να θε¬ 
ωρηθεί εμπιστευτική και μη ανακοινώσιμη. Δεν θεωρείται 
εμπιστευτική η πληροφόρηση που (α) αποτελεί αντικείμε¬ 
νο δημόσιας ανακοίνωσης ή αναγγελίας, (β) περιέρχεται 
προς ορισμένο/α πρόσωπο/α δυνάμει σχετικού νόμιμου 
δικαιώματος ή κατ’ εφαρμογή διάταξης νόμου, (γ) περι¬ 
λαμβάνει κοινώς γνωστά γεγονότα. 

2. Η υποχρέωση τήρησης εμπιστευτικότητας δεσμεύει 
τα μέλη του Δ.Σ. και μετά τη λήξη της θητείας τους ή μετά 
την εν πάση περιπτώσει διακοπή της συμμετοχής τους 
στο όργανο αυτό. 

Άρθρο 16 
Τελική διάταξη 

Πέραν ή σε συμπλήρωση των όσων προβλέπονται στον 
παρόντα Κανονισμό, το Δ.Σ., στο πλαίσιο της γενικής 
εξουσίας διοίκησης του Κέντρου (άρθρο 4 παρ. 1 Π.Δ. 
67/97) καιτωνκατ' ιδίαν αρμοδιοτήτων του (άρθρο4παρ. 
2 επ. Π.Δ. 67/97), μπορεί με απόφασή του να καθορίζει 
διαδικασίες, να θεσπίζει κανονισμούς και γενικά να λαμ¬ 
βάνει κατά την κρίση του κάθε πρόσφορο μέτρο για την 
λειτουργία του Κέντρου και την ευόδωση των σκοπών 
του, ενεργώντας στο πλαίσιο που θέτουν οι οικείες διατά¬ 
ξεις και ειδικά το άρθρο 22 του Ν. 2469/97, το Π.Δ. 67/97 
και ο παρών Κανονισμός. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 6 Μαίου 1999 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ 

ΥΦΥΠ. ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

Ν. X ΡΙΣΤΟΔΟΥΛΑΚΗΣ ΜΙΛΤ. ΠΑΠΑΪΩΑΝΝΟΥ 
-♦- 

Αριθ, 11045 (2) 

Κήρυξη υποχρεωτικής της από 1.4.1999 ΣΣΕ για τους 
όρους αμοιβής και εργασίας των εργατοτεχνιτών, Βα¬ 
φείων, Καθαριστηρίων, πλυντηρίων κ.λπ. Αθηνών - 
Πειραιώς - Προαστείων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 5ης Μαΐου 1999. 

4. Τα στοιχεία του φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε. δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του κλάδου, αποφασίζουμε: 

1. Κηρύσσουμε υποχρεωτική την από 1.4.1999 ΣΣΕ για 
τους όρους αμοιβής και εργασίας των εργατοτεχνιτών 
Βαφείων, Καθαριστηρίων, Πλυντηρίων κ.λπ. Αθηνών - 
Πειραιώς - Προαστείων για όλους τους εργοδότες και ερ¬ 
γαζομένους του κλάδου που αφορά αυτή. 

2. Η ισχύς της απόφασης αυτής αρχίζει από 7.4.1999. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαΐου 1999 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΠΑΣ 
-♦- 

Αριθ. 1.479 (3) 

Σύσταση Νομικού Προσώπου στο Δήμο Αγίας Τριάδος Ν. 
Καστοριάς με την επωνυμία «Ενιαία Σχολική Επιτροπή 
Α'/θμιας και Β'/θμιας Εκπαίδευσης Δήμου Αγίας Τριά¬ 
δος Νομού Καστοριάς. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤ. ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95. 

2. Τις συστατικές πράξεις: α) Αρ. Πρωτ. 
ΚΒ/3053/16.4.1991 ΦΕΚ 396Β/11.6.91 β) Αρ. Πρωτ. 
ΚΒ/2559/29.4.1991 ΦΕΚ 336Β/20.5.91, γ) Αρ. Πρωτ. 
ΚΒ/715/30.4.1991 ΦΕΚ 353Β/24.5.91 δ) Αριθ. Πρωτ. 
ΚΒ/462/20.1.1992 ΦΕΚ 92Β/14.2.92, ε) Αριθ. Πρωτ. 
463/20.1.92 ΦΕΚ 92Β/14.2.92 στ) Αρ. Πρωτ. 
ΚΒ/630/30.4.1991 ΦΕΚ 353Β/24.5.91 ζ) Αριθ. Πρωτ. 
ΚΒ/3163/30.4.1991 ΦΕΚ 336Β/20.5.91, η) Αριθ. Πρωτ. 
1925/18.8.95 ΦΕΚ 756Β/31.8.95 και αφορούν Σχολικές 
Επιτροπές Α/θμιας ή Β/θμιας Εκπαίδευσης των παρακά¬ 
τω αντίστοιχα καταργηθέντων Κοινοτήτων: Αυγής, Κορο- 
μηλιάς, Λεύκης, Μανιάκων, Πενταβρύσου, Τσάκωνης και 
Χιλιοδένδρου. 

3. Την αριθμ. 21/25.2.1999 απόφαση του Δημοτικού 
Συμβουλίου Αγίας Τριάδος με την οποία συγχωνεύονται 
οι Σχολικές Επιτροπές των καταργηθέντων Κοινοτήτων 
και συστήνεται ενιαία Σχολική Επιτροπή Α'/θμιας και 
Β /θμιας Εκπαίδευσης στο Δήμο Αγίας Τριάδος, αποφα¬ 
σίζουμε: 

1. Συνιστούμε στο Δήμο Αγίας Τριάδος ίδιο Νομικό 
Πρόσωπο με την επωνυμία «Ενιαία Σχολική Επιτροπή 
Α'/θμιας και Β'/θμιας Εκπαίδευσης (Νηπιαγωγείων - Δη¬ 
μοτικών Σχολείων και Γυμνασίων) Δήμου Αγίας Τριάδος 
Νομού Καστοριάς». 

2. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

β. Η εκτέλεση μικρών έργων και επισκευή και συντήρη¬ 
ση των διδακτηρίων. 


γ. Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

δ. Η φροντίδα για την εξεύρεση άλλων πόρων και ο εφο¬ 
διασμός των Σχολικών μονάδων με έπιπλα και σκεύη, με 
βιβλία για τη Σχολική βιβλιοθήκη και γενικά όλα τα μέσα 
που είναι απαραίτητα για τη λειτουργία τους και γενικό¬ 
τερα λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας των Σχολικών μο¬ 
νάδων. 

3. Το Νομικό πρόσωπο διοικείται από Διοικητικό Συμ¬ 
βούλιο που ορίζεται με απόφαση Δημοτικού Συμβουλίου 
σύμφωνα με τις διατάξεις του άρθρου 203 του Δ.Κ.Κ. (ΠΔ 
410/95). 

4. Η θητεία του πρώτου Δ.Σ. του Νομικού προσώπου λή¬ 
γει με τη λήξη της παρούσας δημοτικής περιόδου. Η θη¬ 
τεία των μελών του Δ.Σ. ακολουθεί τη δημοτική περίοδο. 

5. Πόροι του Νομικού Προσώπου είναι: 
α) ετήσια επιχορήγηση του Δήμου. 

β) ετήσια επιχορήγηση του Κράτους 

γ) κάθε είδους εισφορές, δωρεές, κληρονομιές, κληρο¬ 
δοσίες. 

δ) εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
ε) πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια 
και σε κάθε Δημόσια Αρχή από τον πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Ανππρόεδρο. 

7. Με την παρούσα συγχωνεύονται οι σχολικές επιτρο¬ 
πές που συστήθηκαν με τις σχετικές συστατικές πράξεις: 

α) Αριθ. Πρωτ. ΚΒ/3053/16.4.1991 (ΑΥΓΗΣ) 
β) Αριθ. Πρωτ. ΚΒ/2559/29.4.1991 (ΚΟΡΟΜΗΛΙΑΣ) 
γ) Αριθ. Πρωτ. ΚΒ/715/30.4.1991 (ΛΕΥΚΗΣ) 
δ) Αριθ. Πρωτ. ΚΒ/462/20.1.1992 (ΜΑΝΙΑΚΩΝ) 
ε) Αριθ. Πρωτ. ΚΒ/463/20.1.1992 (ΜΑΝΙΑΚΩΝ) 
στ) Αριθ. Πρωτ. ΚΒ/630/30.4.1991 (ΠΕΝΤΑΒΡΥΣΟΥ) 
ζ) Αριθ. Πρωτ. ΚΒ/3163/30.4.1991 (ΤΣΑΚΩΝΗΣ) 
η) Αριθ. Πρωτ. ΚΒ/1925/18.8.1995 (ΧΙΛΙΟΔΕΝΔΡΟΥ) 
οι οποίες μετά τη δημοσίευση της παρούσας παύουν να 
ισχύουν. 

8. Με την παρούσα προκαλείται δαπάνη σε βάρος του 
προϋπολογισμού του Δήμου ΑΓΙΑΣ ΤΡΙΑΔΟΣ το ύψος της 
οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 23 Απριλίου 1999 

Με εντολή Γεν Γραμματέα Περιφέρειας 
Η Διευθύντρια 
ΧΡΙΣΤΙΝΑ ΧΑΣΟΥ 
-♦- 

Αριθ. 2.231 (4) 

Σύσταση Δημοτικής Επιχείρησης Κέντρου Επαγγελματι¬ 
κής Κατάρτισης (ΚΕΚ) Δήμου Καστοριάς. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277-292 του Π.Δ. 410/95 
(Δ.Κ.Κ.) όπως συμπληρώθηκαν και τροποποιήθηκαν με¬ 
ταγενέστερα. 

2. Την αριθ. 25027/9.8.1984 απόφαση του Υπουργού 
Εσωτερικών (ΦΕΚ 244 Β719.4.1984). 

3. Την αριθμ. 96/1999 απόφαση του Δημοτικού Συμβου¬ 
λίου Καστοριάς για τη σύσταση Δημοτικής Επιχείρησης. 

και 4. Την από 3 Μαρτίου 1999 Οικονομοτεχνική Μελέ¬ 
τη, που έχει συνταχθεί από στελέχη του Δήμου Καστο¬ 
ριάς, αποφασίζουμε: 

1. Συνιστούμε στο Δήμο ΚΑΣΤΟΡΙΑΣ Νομού Καστοριάς 
αμιγή δημοτική επιχείρηση με την επωνυμία «ΚΕΝΤΡΟ 
ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ (ΚΕΚ) ΔΗΜΟΥ ΚΑΣΤΟ¬ 
ΡΙΑΣ» ως ίδιο Νομικό Πρόσωπο Ιδιωτικού Δικαίου που διέ- 
πεται από τις διατάξεις των άρθρων 277-291 και 304 του 
Π.Δ. 410/95. 

2. Σκοπός της επιχείρησης είναι: 

α) Η υλοποίηση προγραμμάτων άτυπης συνεχιζόμενης 
επαγγελματικής κατάρτισης. 

β) Η διενέργεια ερευνών και η σύνταξη μελετών, ημερί¬ 
δες, συνέδρια, εκπαιδευτικά βοηθήματα για τους/τις κα- 
ταρτιζομένους/ες, συμμετοχή σε ολοκληρωμένα προ¬ 
γράμματα. 

γ) Η δημιουργία βάσεων δεδομένων για την αγορά ερ¬ 
γασίας και η διάχυση των πληροφοριών μέσα από δίκτυο 
διακίνησής τους. 

δ) Η τεκμηρίωση προτάσεων για ενέργειες προς χρη¬ 
ματοδότηση που σχετίζονται με την αγορά εργασίας. 

3. Έδρα της επιχείρησης ορίζεται ο Δήμος Καστοριάς 
του Νομού Καστοριάς. 

4. Η διάρκεια της Επιχείρησης ορίζεται σε τριάντα (30) 
χρόνια από τη δημοσίευση της απόφασης αυτής στην 
Εφημερίδα της Κυβερνήσεως (ΦΕΚ). 

5. Η επιχείρηση διοικείται από επταμελές (7) διοικητικό 
συμβούλιο, που τα μέλη του ορίζονται μαζί με αναπληρω¬ 
τές από το Δημοτικό Συμβούλιο. Από τα μέλη του διοικη¬ 
τικού συμβουλίου οι τέσσερις (4) είναι αιρετοί εκπρόσω¬ 
ποι του Δήμου Καστοριάς ένας (1) είναι εκπρόσωπος των 
εργαζομένων στην επιχείρηση, αν αυτή απασχολεί περισ¬ 
σότερους από είκοσι εργαζομένους και δύο (2) μέλη είναι 
δημότες του Δήμου Καστοριάς που έχουν πείρα ή γνώ¬ 
σεις σχετικές με τη διοίκηση και το αντικείμενο της επι¬ 
χείρησης, οριζόμενοι από το Δημοτικό Συμβούλιο. Οι εκ¬ 
πρόσωποι των δημοτών μπορεί να είναι και τρεις (3), αν 
δεν υπάρχει εκπρόσωπος των εργαζομένων, πάντοτε με 
πρόταση του Δημάρχου και απόφαση του Δημοτικού Συμ¬ 
βουλίου. Μέλη του Δ.Σ. δεν μπορεί να είναι πρόσωπα που 
είναι μέλη διοικητικών οργάνων εταιρειών, που ασκούν 
ομοειδή επιχείρηση ή ασκούντο ίδια προσωπικώς, ομοει- 
δή ατομική επιχείρηση. 

6. Πόροι της επιχείρησης είναι τα έσοδα από τη λει¬ 
τουργία του Κ.Ε.Κ. και γενικά από την άσκηση της δρα- 
στηριότητάς της, οι πρόσοδοι από την περιουσία της τα 
δάνεια, οι κληρονομιές, οι εισφορές, οι δωρεές και λοιπές 
επιχορηγήσεις. 

7. Ο Δήμος Καστοριάς διαθέτει στην επιχείρηση χρη¬ 
ματικό ποσό 25.000.000 δρχ. ως αρχικό Κεφάλαιο. 

Β. Η επιχείρηση διαλύεται: 

α) Με απόφαση του Δημοτικού Συμβουλίου με την από¬ 
λυτη πλειοψηφία των μελών του και απόφαση της Γ ενικής 
Γραμματείας Περιφέρειας της Δυτικής Μακεδονίας. 

β) Όταν λήξει χωρίς να παραταθεί η διάρκεια της επι¬ 
χείρησης. 

γ) Σε περίπτωση, πτώχευσης της επιχείρησης. 

9. Η συγκρότηση, η θητεία, η λειτουργία και οι αρμο¬ 
διότητες των οργάνων διοίκησης, η οργάνωση, η λει¬ 


τουργία, η διαχείριση και εποπτεία της επιχείρησης διέ- 
πονται από τις σχετικές διατάξεις του Π.Δ. 410/95, της 
αριθμ. 25027/1984 απόφασης Υπουργού Εσωτερικών 
(ΦΕΚ 244/84 Β') και τον εσωτερικό κανονισμό λειτουρ¬ 
γίας της. 

10. Από την απόφαση αυτή προκαλείται δαπάνη ύψους 
25.000.000 δρχ. σε βάρος του προϋπολογισμού του Δή¬ 
μου ΚΑΕ 212.9. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 7 Μαΐου 1999 

Με εντολή Γεν. Γραμματέα Περιφέρειας 
Η Διευθύντρια 
ΧΡΙΣΤΙΝΑ ΧΑΣΟΥ 
-·- 

Αριθ. 2843 (5) 

Σύσταση Νομικού Προσώπου στο Δήμο Αγίου Νικολάου 
Κρήτης με την επωνυμία «Σχολική Επιτροπή ΤΕΕ Δή¬ 
μου Αγίου Νικολάου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη τις διατάξεις: 

1. Των άρθρων 106, 176 και 203 του Π.Δ. 410/1995 περί 
«Δημοτικού και Κοινοτικού Κώδικα». 

2. Του άρθρου 9 παρ. 6, 7 και 8 του Ν. 2503/1997 «Διοί¬ 
κησης, οργάνωσης, στελέχωσης της Περιφέρειας ρύθμι¬ 
ση θεμάτων για την Τοπική Αυτοδιοίκηση και άλλες δια¬ 
τάξεις». 

3. Την αριθμ. 28099/7.7.97 εγκύκλιο του Υπουργείου 
Εσωτερικών Δημόσιας Διοίκησης και Αποκέντρωσης. 

4. Την αριθ. 155/99 απόφαση Δημοτικού Συμβουλίου 
Αγίου Νικολάου. 

5. Την αριθμ. 5972/13.8.98 απόφαση Γ.Γ. Περιφέρειας 
Κρήτης περί μεταβίβασης δικαιώματος υπογραφής με 
εντολή Γ ενικού Γ ραμματέα Περιφέρειας στον προϊστάμε¬ 
νο Δ/νσης και στους προϊσταμένους τμημάτων της 
Δ/νσης Τοπικής Αυτοδιοίκησης και Διοίκησης, αποφασί¬ 
ζουμε: 

1. Συστήνουμε στο Δήμο Αγίου Νικολάου, Δημοτικό Νο¬ 
μικό πρόσωπο με την επωνυμία «Σχολική Επιτροπή ΤΕΕ 
Αγίου Νικολάου». 

2. Σκοπός του Νομικού αυτού προσώπου είναι η διαχεί¬ 
ριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευ¬ 
σης, τηλεφώνου, αποχέτευσης, αναλώσιμων υλικών κ.λπ. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Πόροι του Νομικού αυτού προσώπου είναι: 

α) Η ετήσια επιχορήγηση του Δήμου είναι 1.000.000 
δρχ. 

β) ετήσια επιχορήγηση του κράτους 

γ) κάθε είδους εισφορές, δωρεές, κληρονομιές, κληρο¬ 
δοσίες κ.λπ. 

Δ. Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

Ε. Πρόσοδοι από την περιουσία του. 

Από τις διατάξεις της απόφασης προκαλείται δαπάνη 
σε βάρος του προϋπολογισμού του Δήμου ύψους 
1.000.000 δρχ. και έχει εγγράφει σχετική πίστωση ύψους 
1.000.000 δρχ. και στον ΚΑ 211.9δ του προϋπολογισμού 
του Δήμου οικ. έτους 1999. 

4. Το νομικό αυτό πρόσωπο εκπροσωπείται στα δικα¬ 
στήρια και σε κάθε Δημόσια Αρχή από τον πρόεδρο του 
Διοικητικού Συμβουλίου και όταν αυτός απουσιάζει ή κω¬ 
λύεται από τον Αντιπρόεδρο του. 

Η παρούσα να δημοσιευθεί στην Εφημερίδα της Κυ- 
βερνήσεως. 

Άγιος Νικόλαος, 10 Μαΐου 1999 

Με εντολή Γεν. Γραμματέα Περιφέρειας 
Η Γενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 
-♦- 

Αριθ. 7094 (6) 

Αναπροσαρμογή της εφάπαξ αποζημίωσης των 
Φορτ/τών του ΚΑΦ Λιμένος Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του Ν. 2503/97 «Διοίκησης, οργάνωσης, 
στελέχωσης της Περιφέρειας, ρύθμιση θεμάτων για την 
τοπική αυτ/ση και άλλες διατάξεις. 

2. Τις διατάξεις του άρθρου 11 του Ν. 5167/32 «περί 
ρυθμίσως των εις τον Λιμένα Φορτ/κών εργασιών» όπως 
τροποποιήθηκε και συμπληρώθηκε αργότερα από τις δια¬ 
τάξεις του αρ. 6 του Ν.Δ. 1254/49 «περί τροποποιήσεως 
και συμπληρώσεως διαφόρων διατάξεων των περί 
φορτ/σεων νόμων. 

3. Τις διατάξεις της παρ. 6 του άρθρου 2 του Β.Δ. 
711/70 «περί του τρόπου καθορισμού των διατηρουμέ- 
νων υπέρ του Υπουργού και Περιφ/κών αρχών διανο- 
μαρχιακού επιπέδου του Υπουργείου Εργασίας αρμο¬ 
διοτήτων». 

4. Το αριθ. 5/3.2.99 πρακτικό της Δ. Ε. ΚΑΦ Λιμένος Ηρα¬ 
κλείου. 

5. Το αριθ. 10654/8.4.99 έγγραφο του Υπ. Εργασίας και 
Κοιν. Ασφαλίσεων. 

6. Το αριθ. 24/13/8.2.99 έγγραφο της Δ/νσης Εργασίας 
Ηρακλείου. 

7. Την οικονομική δυνατότητα του ΚΑΦ Λιμένος Ηρα¬ 
κλείου. 

8. Την αρ. 5972/13.8.98 εξουσιοδοτική απόφασή μας, 
αποφασίζουμε: 

Την τροποποίηση της παραγράφου 2 του άρθρου 18 
του ισχύοντος κανονισμού του ΚΑΦ Λιμένος Ηρακλείου 
ως κάτωθι: 

Για τους έχοντας 1 θετή συμμετοχή στο ΚΑΦ Λιμ. δρχ. 
1.842.461. Το ποσό αυτό θεωρούμενο βασικό προσαυξά¬ 
νεται κατά δρχ. 227.007 για κάθε έτος πέραν της δεκατίας 
και μέχρι συμπληρώσεως 20 ετούς συμμετοχής. 

Γ ια κάθε έτος πέραν της εικοσαετίας αυξάνεται κατά 


260.026 δρχ. μέχρι συμπληρώσεως τριακονταετούς συμ¬ 
μετοχής. 

Γ ια κάθε έτος συμμετοχής πέραν των τριάντα (30) ετών 
αυξάνεται κατά 189.861 δρχ. μηδυναμένου ναυπερβείτο 
ποσό των 7.429.271 δρχ. 

Κλάσμα έτους περισσότερο των έξι (6) μηνών θεωρείται 
πλήρες έτος και υπολογίζεται μόνο για την προσαύξηση 
του βασικού ποσού λόγω ετών συμετοχής όχι όμως για τη 
θεμελίωση του δικαιώματος λήψεως παροχής. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού προϋπολογισμού. 

Η ισχύς της παρούσης αρχίζει από της δημοσιεύσεώς 
της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ηράκλειο 30 Απριλίου 1999 

Με εντολή Γ εν. Γ ραμματέα Περιφέρειας 
Η Γ ενική Διευθύντρια 
Μ. ΛΥΓΙΔΑΚΗ - ΙΩΑΝΝΙΔΟΥ 
-♦- 

Αριθ. Δ.Υ.Π. 3920 (7) 

Χορήγηση άδειας άσκησης επαγγέλματος Φυσικού Νο¬ 
σοκομείων εκτός της περιοχής των Ιοντιζουσών Ακτι¬ 
νοβολιών στον Αρναούτη Νικόλαο. 

Ο ΝΟΜΑΡΧΗΣΔΡΑΜΑΣ 

Έχοντας υπόψη: 

1. Τις διατάξεις του Ν.Δ. 181/74 (ΦΕΚ 347/Α/74) «Περί 
προστασίας εξ Ιοντιζουσών Ακτινοβολιών». 

2. Την αριθ. Α2 στ/2073/83 (ΦΕΚ 280/Β/83) Υπουργική 
Απόφαση «Καθορισμός προσόντων για την επαγγελματι¬ 
κή απασχόληση των Φυσικών Νοσοκομείων». 

3. Την αριθ. 14632 (ΦΟΡ) 1416/91 (ΦΕΚ 539/Β/91) Κοινή 
Υπουργική Απόφαση «Έγκριση Κανονισμών Ακτινοπρο¬ 
στασίας». 

4. Την από 21.9.1998 αίτηση του Αρναούτη Νικολάου, 
Φυσικού. 

5. Την γνωμοδότηση της αρμόδιας Επιτροπής χορήγη¬ 
σης άδειας άσκησης του επαγγέλματος Φυσικού 
Νοσ/μείων - Ακτινοφυσικού Ιατρικής (Συνεδρίαση 1η 
29.3.1999). 

6. Το Ν. 2647/98 (ΦΕΚ 237/Α/98) «Μεταβίβαση αρμο¬ 
διοτήτων στις Περιφέρειες και την Αυτοδιοίκηση και άλ¬ 
λες διατάξεις». 

7. Την αριθ. 860/24.2.1999 απόφαση του Νομάρχη Δρά¬ 
μας περί παροχής εξουσίας υπογραφής στους Προϊστα¬ 
μένους «Με εντολή Νομάρχη», αποφασίζουμε: 

Χορηγούμε άδεια άσκησης επαγγέλματος Φυσικού Νο¬ 
σοκομείων εκτός της περιοχής των Ιοντιζουσών Ακτινο¬ 
βολιών στον Αρναούτη Νικόλαο του Κωνσταντίνου. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Δράμα, 10 Μαΐου 1999 

Με εντολή Νομάρχη 
Ο Διευθυντής 
ΧΡΗΣΤΟΣ ΧΑΤΖΟΥΡΙΔΗΣ 



12910 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


( 8 ) 

Νέο μέλος του Δ.Σ. του Ευρωπαϊκού Κέντρου Δημοσίου 
Δικαίου. 

Η ΕΚΤΕΛΕΣΤΙΚΗ ΕΠΙΤΡΟΠΗ 
ΤΟΥ ΕΥΡΩΠΑΪΚΟΥ ΚΕΝΤΡΟΥ ΔΗΜΟΣΙΟΥ ΔΙΚΑΙΟΥ 

(Συνεδρίαση 21/31.3.99) 

Αφού έλαβε υπόψη της: 
α) την εισήγηση του Προέδρου, 
β) Το άρθρο 5 παρ. 1 του Κανονισμού Λειτουργίας του 
Ευρωπαϊκού Κέντρου Δημοσίου Δικαίου, 
γ Το γεγονός ότι από τις διατάξεις αυτής της απόφασης 


δεν προκαλείται δαπάνη εις βάρος του Κρατικού Προϋ¬ 
πολογισμού, αποφασίζει: 

1. Τη διεύρυνση του Δ.Σ. με τη συμμετοχή του Συμβου¬ 
λίου της Ευρώπης. 

2. Η διάρκεια θητείας του νέου μέλους είναι για αόριστο 
χρόνο μέχρι δήλωσης περί αποχωρήσεως και αρχίζει από 
1.6.1999. 

3.0 εκπρόσωπος του Συμβουλίου της Ευρώπης θα συμ¬ 
μετέχει στις συνεδριάσεις του Δ.Σ. με αποφασιστική ψήφο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Διευθυντής 
Σ. I. ΦΛΟΓΑΪΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



